4.11.2022.
LV
Eiropas Savienības Oficiālais Vēstnesis
C 421/23
Vai kumulatīvā finansējuma gadījumā valsts finansēšanas struktūrai vai atbalsta saņēmējiem joprojām ir jāiemaksā daļa no finansējuma?
Tas ir atkarīgs no finansējuma likmēm, kas abiem finansējuma avotiem noteiktas projekta līmenī.
ERAF gadījumā piemēro valsts atbalsta noteikumus un nosaka maksimālo pieļaujamo finansējuma likmi darbības līmenī.
Lai pārliecinātos, ka ir ievērotas maksimāli pieļaujamās finansējuma likmes, ir jāņem vērā viss publiskais finansējums projekta līmenī, arī atbalsts, kas saņemts, piemēram, no ERAF un AE un jebkādā veidā.
4.
Eiropas partnerības
ERAF kā valsts ieguldījums līdzfinansētās un institucionalizētās Eiropas partnerībās “Eiropas partnerība” ir iniciatīva, kurā ES un privātie un/vai publiskie partneri (piem., nozare, valsts struktūras vai fondi) apņemas kopīgi atbalstīt pētniecības un inovācijas aktivitāšu programmas izstrādi un īstenošanu.
Katras Eiropas partnerības pamatā ir stratēģiskā pētniecības un inovāciju programma, kas visiem partneriem ir kopīga un ko visi apņemas īstenot.
Šis ilgtermiņa redzējums tiek pārvērsts konkrētās aktivitātēs, izmantojot gada darba programmas.
Eiropas partnerībās ir jānorāda to konkrētie mērķi un mērķrādītāji, kā arī atbilstošo galveno darbības rādītāju kopums.
Saskaņā ar KNR 73. panta 4. punktu VI var nolemt tieši no ERAF sniegt atbalstu darbībām, kas atlasītas saskaņā ar AE līdzfinansētu programmu (piem., līdzfinansēta vai institucionalizēta Eiropas partnerība).
AE regulas 15. panta 3. punktā ir noteikts, ka ERAF programmu finanšu ieguldījumus (15) var uzskatīt par iesaistītās dalībvalsts ieguldījumu līdzfinansētā vai institucionalizētā Eiropas partnerībā, ja ir izpildīti KNR noteikumi.
Struktūras, kas īsteno AE līdzfinansētas programmas, ir jāidentificē kā relevantās ERAF programmas starpniekstruktūras (KNR 71. panta 5. punkts).
Tādējādi ir vieglāk koordinēt un sinhronizēt AE, relevanto ERAF programmu un valsts atbalstu.
ERAF programmas var (daļēji) segt valsts ieguldījumu dalībai šādās Eiropas partnerībās.
Lēmums par ieguldījumu partnerībā ir jāpieņem atlases procesā, kas atbilst kohēzijas politikas noteikumiem.
Turklāt, līdzīgi kā izcilības zīmogam, VI var sniegt šādu ieguldījumu tieši (bez konkursa uzaicinājuma un atsevišķas atlases procedūras) darbībām, kas ir atlasītas saskaņā ar programmu, kuru AE līdzfinansē saskaņā ar KNR 73. panta 4. punktu.
Tomēr, tāpat kā izcilības zīmoga gadījumā, VI joprojām būtu jāveic vienkāršotais novērtējums, pārbaudot, vai šie projekti atbilst KNR 73. panta 2. punkta a), b) un g) apakšpunktā izklāstītajām prasībām.
Šādām darbībām ir i) jāatbilst programmai, arī relevantajām programmas pamatā esošajām stratēģijām, un jāsniedz rezultatīvs ieguldījums programmas konkrēto mērķu sasniegšanā, ii) jāatbilst veicinošā nosacījuma piemērošanas jomai un atbilstošajām stratēģijām un plānošanas dokumentiem, kas izveidoti, lai izpildītu šo veicinošo nosacījumu, un iii) jāietilpst relevantā fonda darbības jomā un jābūt attiecināmām uz intervences veidu.
VI var līdzīgi piemērot arī AE šīm darbībām noteiktās attiecināmo izmaksu kategorijas, maksimālās summas un aprēķina metodes.
Atbilstību valsts atbalsta noteikumiem var nodrošināt, ievērojot VGAR 25.c pantā noteiktos saderības nosacījumus, kas piedāvā iespējas piemērot programmas “Apvārsnis Eiropa” attiecināmās izmaksas un finansējuma likmes programmas “Apvārsnis” līdzfinansētā programmā atlasītiem pētniecības un izstrādes projektiem, kuri atbilst minētajā pantā izklāstītajiem nosacījumiem.
ERAF programmas ieguldījumiem Eiropas partnerībās ir jāatbilst KNR 63. panta 9. punktā paredzētajiem noteikumiem par izdevumu dubultas deklarēšanas aizliegumu.
Nedrīkst vienas un tās pašas izmaksas deklarēt Komisijai divreiz.
AE regulas 15. panta 3. punkta īstenošanas kontekstā ir svarīgi divi Eiropas partnerību veidi.
(15) Šajā vadlīniju dokumentā galvenā uzmanība ir pievērsta sinerģijai starp AE un ERAF programmām, bet līdzīgu loģiku piemēro arī citām programmām, kas uzskaitītas 15. panta 3. punktā.